《寄赵东阁》
宋代·卢方春

栈阁传铃夜已深，下方方沸管弦音。
霜飞初气侵清坐，月耿斜晖促苦吟。
蓍草只知浮世呈，灯花难说隐人心。
依然流水高山意，我欲从之学鼓琴。

作者简介：卢方春，号柳南，永嘉（今浙江温州）人。理宗嘉熙二年（一二三八）进士（《宋诗拾遗》卷二二）。为瑞州教授（《江湖后集》卷七《送卢五方春分教瑞州》）。今录诗七首。